Tasuqilt-a terza ayen akk yellan s tira. Aṭas n wid yettwalin belli ṣṣenfagi n tsuqilt; d netta akk isehlen ɣef leṣnaf nniḍen imi ur teqqin ara kan ɣer kra n wakud i yessefken ɣef umsuqel ad iqader. D acu llan wid yettwalin belli ṣṣenfagi n tsuqlit d netta akk iweɛren gar leṣnaf nniḍen acku amsuqel yessefk fell-as ad yeṭṭef, ad yeḍfer aɣanib-nni yellan deg uḍris aɣbalu (anaṣli) war abeddel, ma ulac ad yettuqet usenqed-ines ma yella yexdem ikettiren deg-s.Tasuqilt-a terza tamzelt n unaqel n uḍris yettwarun; seg tutlayt ɣer tutlayt nniḍen maca s useḥbiber ɣef yisekkiren d yiswiren utlayanen yellan deg snat n tutlayin; taɣbalut d tin n yiswi.